

**Instrukcija elastīga bērnu uzraudzības pakalpojuma sniedzēja izvēlei un līguma noslēgšanai**

Pakalpojums tiek sniegts Labklājības ministrijas administrētā un Eiropas Savienības Nodarbinātības un sociālās inovācijas programmas (EaSI) līdzfinansētā projekta Nr.VS/2015/0206 „Elastīga bērnu uzraudzības pakalpojuma nodrošināšana darbiniekiem, kas strādā nestandarta darba laiku” ietvaros

**1. Labklājības ministrija informē atlasītos darba devējus, darba ņēmējus un bērnu uzraudzības pakalpojuma sniedzējus (turpmāk – BUPS) par elastīgo BUPS saraksta publicēšanu:**

* Labklājības ministrijas mājas lapā ([www.lm.gov.l](http://www.lm.gov.l))
* Rīgas pilsētas pašvaldības mājas lapā (<http://www.ld.riga.lv/lv/>)
* Valmieras pilsētas pašvaldības mājas lapā ([www.valmiera.lv](http://www.valmiera.lv))
* Jelgavas pilsētas pašvaldības mājas lapā (<http://jslp.jelgava.lv/>)

**2. Atlasīto uzņēmumu ar nestandarta darba laika grafiku darbinieks laika periodā līdz 2016.gada 31.jūlijam:**

2.1. izvēlas no publicētā saraksta savām un bērna vajadzībām piemēroto BUPS;

2.2. izmantojot sarakstā iekļauto kontaktinformāciju, sazinās ar BUPS un piesāka iepazīšanās vizīti (\*Valmierā vecākiem, kas piesākas BUPS – pašvaldības pirmsskolas izglītības iestādes “Sprīdītis” pakalpojumam, jāinformē par to (klātienē, rakstiski vai telefoniski) pašvaldības projekta koordinatoru).

***Pašvaldības koordinatoru kontaktinformācija:***

Linda Vecums-Veco, **Jelgavas pilsētas pašvaldības** projekta koordinatore

Tālr. + 371 63048908

E-pasts: Linda.Vecums-Veco@soc.jelgava.lv

Iveta Kļaviņa, **Valmieras pilsētas pašvaldības** projekta koordinatore

Tālr.: + 371 642 07123

E-pasts: Iveta.Klavina@valmiera.lv

Skārleta Kalniņa, **Rīgas pilsētas pašvaldības** projekta koordinatore

Tālr.: +371 67181373

E-pasts: Skarleta.Kalnina@riga.lv

**3. Pēc darbinieka un BUPS tikšanās, gadījumā, ja BUPS ir izvēlēts, darbinieks informē (klātienē, rakstiski vai telefoniski) attiecīgās pašvaldības projekta koordinatoru par vēlmi noslēgt četrpusējo līgumu ar sarakstā norādīto BUPS.**

**4. Pašvaldības projekta koordinators piecu darba dienu laikā kopš darbinieka pieprasījuma saņemšanas sagatavo četrpusējo līgumu, aizpildot līguma 10. un 11.sadaļā noteiktos pušu rekvizītus, un personiski piegādā līguma četrus eksemplārus darbinieka darba devējam (personai, kas pilnvarota parakstīt līgumu darba devēja vārdā).**

Līguma paraugs atrodams Labklājības mājas lapā - Iepirkuma identifikācijas Nr.LRLM2016/28-3-08/20EBUP nolikuma 5.pielikums: (<http://www.lm.gov.lv/upload/iepirkumi4/nolikums.pdf>)

**5. Darba devējs sadarbībā ar pašvaldības projekta koordinatoru organizē līguma četru eksemplāru parakstīšanu no darba devēja un darba ņēmēja puses (ja iespējams, uzreiz pēc līguma saņemšanas) un atdod parakstītos eksemplārus pašvaldības projekta koordinatoram.**

**6. Pašvaldības projekta koordinators trīs darba dienu laikā pēc parakstītā līguma saņemšanas no darba devēja nodrošina līguma parakstīšanu no bērnu uzraudzības pakalpojuma sniedzēja puses un pašvaldības puses:**

6.1. uzaicina ar vecāku izvēlēto bērnu uzraudzības pakalpojuma sniedzēju pašvaldības projekta koordinatora darba vietā;

6.2. izskaidro bērnu uzraudzības pakalpojuma sniedzējam būtiskākus līguma nosacījumus (līgumā noteiktos pakalpojuma sniedzēja pienākumus un tiesības, apmaksas kārtību un tehniskās specifikācijas prasības pakalpojumam);

6.3. bērnu uzraudzības pakalpojuma sniedzējs paraksta līguma četrus eksemplārus;

6.4. pašvaldības projekta koordinators nodrošina līguma četru eksemplāru parakstīšanu ar pašvaldības pilnvaroto personu.

**7. Pašvaldības projekta koordinators pēc līguma parakstīšanas no bērnu uzraudzības pakalpojuma sniedzēja puses un pašvaldības puses:**

7.1. reģistrē līgumu pašvaldības lietvedības sistēmā (projekta lietvedībai jābūt atsevišķi izdalītai);

7.2. elektroniski informē Projekta vadītāju par noslēgto līgumu, nosūtot uz e-pastu (Maksims.Ivanovs@lm.gov.lv) noskanētā līguma kopiju (pdf vai jpg formātā);

7.3. izsniedz personiski vai nosūta pa pastu visu pušu parakstītā līguma eksemplārus bērnu uzraudzības pakalpojuma sniedzējam, darba ņēmējam un darba devējam uz līgumā norādīto korespondences adresi.